****

 Република Србија

ОСНОВНИ СУД У РАШКОЈ

#  V Су бр.35-116/22

 Дана 29.06.2022. године

 Р а ш к а

ОСНОВНИ СУД У РАШКОЈ и то Председник суда Стојан Б. Срећковић на основу чл.47., 48., 54., .55 и чл.61. Закона о државним службеницима („Службени гласник РС“ број 79/2005, 81/2005, 83/2005, 64/2007, 67/2007, 116/2008, 104/2009, 99/2014, 94/2017 и 95/2018), чл.57. Закона о уређењу судова („Сл.Гласник РС“ бр.116/2008, 104/2009, 101/2010, 31/2011-др.закон 78/2011-др закон, 101/2011, 101/2013, 106/2015, 40/2015-др закон, 13/2016, 108/2016,113/2017, 65/2018-Одлука УС, 87/2018 и 88/2018-Одлука УС) , чл.8., чл.9., чл.10., чл.11, чл.15. Уредбе о интерном и јавном конкурсу за попуњавање радних места у државним органима („Службени гласник РС“ број2/2019), Правилника о саставу конкурсне комисије, начину провере компетенција, критеријумимаза избор на извршилачка радна места у судовима и јавним тужилаштвима („Сл.гласник РС“ бр.30/19), а у сладу са Правилником о унутрашњем уређењу и систематизацији радних места у Основном суду у Рашкој I Су бр.9-1/19 од 15.03.2019. године, Правилником о измени правилника о унутрашњем уређењу и систематизацији радних места у Основном суду у Рашкој I Су.бр.9-2/19 од 16.10.2019. године и Правилника о изменама и допунама правилника о унутрашњем уређењу и систематизацији радних места у Основном суду у Рашкој I Су.бр.9-1/21 од 13.07.2021., Правилника о изменама и допунама правилника о унутрашњем уређењу и систематизацији радних места у Основном суд у Рашкој I Су бр.9-1/22 од 06.06.2022. године расписује

Ј А В Н И К О Н К У Р С

I За пријем у радни однос на неодређено време за :

-Радно место СУДИЈСКИ САРАДНИК у звању „САВЕТНИК“- 1 (један) извршилац.

ОПИС ПОСЛОВА: помаже судији у раду, проучава правна питања у вези са радом судија у појединим предметима, израђује нацрте судских одлука и припрема правне ставове за публиковање, узимана записник тужбе, предлоге и друге поднеске и изјаве странака, врши самостално или под надзором и по упутствима судије друге стручне послове и по налогу председника суда.

-Радно место „ЗАПИСНИЧАР“- у звању „РЕФЕРЕНТ“-1 (један) извршилац.

ОПИС ПОСЛОВА: По годишњем распореду послова обавља све дактилографске послове у предметима додељеним у рад судији код кога је распоређен, пише записнике, врши унос текстова по дикатату и са диктафонских трака, врши препис текстова и рукописа и израђује све врсте табела, у сарадњи са корисницима услуга коригује унете податке, стара се о савременом обликовању текста, припрема и штампа завршне материјале и дистрибуира их корисницима услуга, стара се о чувању и преносу података, доступности материјала, води уписник за евиденцију штампаних ствари и публикација, води евиденцију о свом раду, ради и друге послове по налогу председника суда.

 II Право учешћа на конкурсу имају кандидати који испуњавају следеће услове:

 За радно место „СУДИЈСКИ САРАДНИК“: стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким струковним студијама,односно на основним студијама у трајању од најмање четири године или специјалистичким студијама на факултету, положен правосудни испит и потребне компетенције за ово радно место .

За радно место „ЗАПИСНИЧАР“: III или IV степен стручне спреме, друштвеног, природног или техничког смера, најмање две године радног искуства у струци, положен испит за дактилографа IА или IБ и положен државни стручни испит и потребне компетенције за ово радно место.

III Општи услови за рад:

Да је кандидат држављанин Републике Србије, да учеснику конкурса раније није престајао радни однос у државном органу због теже повреде радне дужности из радног односа; да учесник конкурса има општу здравствену способност за рад и да учесник конкурса није осуђиван на казну затвора у трајању дужем од шест месеци.

ФАЗЕ ИЗБОРНОГ ПОСТУПКА

Изборни поступак спроводи се из више фаза у којима се проверавају најпре опште функционалне, потом посебне функционалне и након тога понашајне компетенције . Након провере понашајних компетенција комисија ће обавити интервју са кандидатима.

Провера општих функционалних компетенција:

Кандидатима који учествују у изборном поступку за радно место судијски сарадник/записничар вршиће се најпре провера општих функционалних компетенција и то:

1.из области знања Организација и рад државних органа Републике Србије,

2.из области и знања и вештина Дигитална писменост, и

3.из области и знања и вештина Пословна комуникација.

Опште функционалне компетенције Комисија ће проверавати редоследом како је наведено, а кандидат који освоји један бод у провери одређене компетенције, искључиће се из даљег изборног поступка.

Компетенција Организација и рад државних органа Републике Србије провераваће се путем теста који ће се састојати од 20 питања. Кандидати тест решавају заокруживањем једног или више пинуђених одговора . Тест ће саставити комисија методом случајног избора из базе питања (у бази питања налазе се и тачни одговори) која је објављена на интернет презентацији Основног суда у Рашкој. Кандидати ће тест радити у писаној форми. време за израду теста је један сат, а кандидати ће се непосредно усмено обавестити о резулатима теста након истека времена за његово решавање.

Компетенција Дигитална писменост провераваће се израдом практичног задатка на рачунару. Кандидатима ће се поставити задаци слични задацима који су објављени на интернет презентацији Основног суда у Рашкој . Време за израду задатка је 45 минута. Кандидати који су приложили одговарајући сертификат , потврду или други писани доказ о поседовању ове компетенције се не проверавају и добијају три бода.

Провера дигиталне писмености је обавезна за све кандидате без обзира да ли неко поседује сертификат о познавању рада на рачунару, у програму који је наведен у пријави за конкурс.

Компетенција Пословна комуникација провераваће се решавањем теста који ће се радити у писаној форми . Кандидати тест решавају заокруживањем једног од више понуђених одговора из постављених задатака који ће бити неки од задатака објављених на интернет презентацији Основног суда у Рашкој. Време за израду задатка је 45 минута.

Комисија ће саставити извештај о резултатима провере општих функционалних компетенција, а укупан број бодова који се могу доделити кандидату износи највише 9 бодова.

Након провере општих функционалних компетенција кандидатима који не буду искључени из даљег изборног поступка вршиће се провера посебних функционалних компетенција.

Провера посебних функционалних компетенција:

У изборном поступку кандидатима за радно место судијски сарадник/записничар провераваће се по три посебне функционалне компетенције и то:

Из оквира посебне функционалне компетенције:

1.за радно место записничар провераваће се

**-**познавање прописа и то Закон о државним службеницима и Судски пословник

2.за радно место судијски сарадник

- познавање материјалних и процесних прописа релевантних за надлежност суда

 Из оквира посебне функционалне компетенције за област рада за радно место записничар провераваће се:

-вештина куцања и

-способност припреме материјала и вођење записника

Из оквира посебне функционалне компетенције за радно место судијског сарадника провераваће се:

* поседовање знања и вештина за израду нацрта судских одлука и других аката
* вештина презентације и извештавања

Редослед провере: Провера посебних функционалних компетенција вршиће се горе наведеним редоследом, с тим да се писмена и усмена провера не могу обавити у истом дану.

Компетенција познавање прописа и то Закона о државним службеницима, Судског пословника и познавање матреијалних и процесних прописа релевантних за надлежност суда провераваће се путем теста који ће се састојати од 15 питања. Кандидати тест решавају заокруживањем једног од понуђених одговора. Тест ће саставити Комисија методом случајног избора из базе питања која је објављена на интернет презентацији Основног суд у Рашкој ra.os.sud.rs. Кандидати ће тест радити у писаној форми. Време за израду теста је један сат. Максималан број бодова на тесту је 15.

Компетенција вештина куцања провераваће се практичним радом на рачунару тако што ће члан Комисије гласно диктирати судску одлуку коју ће кандидати куцати на рачунару. Сви кандидати ће радити исту судску одлуку а време за проверу је 10 минута.

Компетенција способност припреме материјала и вођење записника провераваће се усменим путем што подразумевца разгоров са кандидатом где кандидат у усменом облику даје предлог решења одређеног задатка. Свим кандидатима ће се поставити исти задатак а време за припрему кандидата је 15 минута.

 Компетенција поседовање знања и вештина за израду нацрта судских одлука и других аката провераваће се усменим путем што подразумева разговор са кандидатом где кандидат у усменом облику даје предлог решења одређеног задатка који је типичан за обављање послова на радном месту судијског помоћника. Свим кандидатима ће се поставити исти задатак а време за припрему кандидата је 15 минута.

Компетенција вештина презентације и извештавања у предметима такође ће се проверавати усменим путем, кроз разговор са кандидатом где кандидат у усменом облику презентира извештавање у конкретном предмету, које извештавње је типично у обављању послова на радном месту судијског помоћника. Свим кандидатима ће се поставии исти задатак а време за припрему кандидата је 15 минута.

Максималан број бодова приликом провере посебних функционалних компетенција је 20.

Провера понашајних компетенција:

Након фазе провере посебних функционалних компетенција провераваће се понашајне компетенције:

-управљање информацијама

- управљање задацима и остваривање резултата

- орјентација ка учењу и променама

-изградња и одржавање професионалних односа

-савесност, посвећеност и интегритет.

Провера понашајних компетенција обавиће се путем упитника а испитивање путем упитника обавиће дипломирани психолог.

Интервју са комисијом и вредновање кандидата:

Након фазе провере понашајних компетенција спровешће се фаза интервјуа са кандидатима, који подразумева разговор чланова Комисије са кандидатом у циљу процене мотивације за рад на радном месту и прихватања вредности државних органа. Максималан број бодова који кандидат може добити на интервјуу са Комисијом је 6.

IV Пријава на јавни конкурс врши се на Обрасцу пријаве који је доступан на интернет презентацији Основног суда у Рашкој ra.os.sud.rsи достављају и следећу документацију**:**

1.За све кандидате који конкуришу за радно место судијски сарадник/ записничар:

-пријава за радно место „судијски сарадник/записничар“ потписана својеручно уз коју треба назначити радно место на које се конкурише, са контакт адресом и бројем телефона**,**

-биографија кандидата**,**

-оригинал или оверену фотокопију извода из матичне књиге рођених**,**

-оригинал или оверену фотокопију уверења о држављанству**,**

-потврда од државног органа да му није престајао радни однос у државном органу због теже повреде радне дужности**,**

-уверење из казнене евиденције да кандидат није осуђиван на казну затвора утрајању дужем од шест месеци**,**

-уверење да се против кандидата не води кривични поступак**,**

-уз пријаву кандидат је дужан да поднесе изјаву у којој се опредељује да ли ће сам прибавити податке о чињеницама о којима се води службена евиденција или ће то орган учинити уместо ње**,**

-уверење о општој здравственој способности које ће приложити кандидат који буде одлуком примљен у радни однос**,**

2.За кандидадате који конкуришу за радно место записничар:

-оригинал или оверену фотокопију дипломе о завршеној средњој школи **,**

-оригинал или оверену фотокопију уверења о положеном државном испиту,

-потврда о радном искуству кандидата**,**

- уверење о положено испиту за дактилографа IА и IБ, (за кандидате који конкуришу за радно место записничара);

3. За кандидате који конкуришу за радно место „судијски сарадник“

-оригинал или оверену фотокопију дипломе о завршеном факултету

-оригинал или оверену фотокопију уверења о положеном правосудном испиту

Рок за подношење пријава на јавни конкурс је 8 дана од дана оглашавања у периодичним огласима Националне службе за запошљавање, интернет страници Основног суда у Рашкој ra.os.sud.rs и Огласној табли Основног суда у Рашкој и на порталу е-управа.

Неблаговремене, недопуштене, неразумљиве или непотпуне пријаве и пријаве уз које нису приложени сви тражени докази биће одбачене од стране конкурсне комисије.

V Пријаве са документима предају се у пријемној канцеларији Основног суда у Рашкој на адреси Основни суд у Рашкој ул. Ратка Луковића бр.23 или поштом на наведену адресу са назнаком „За конкурс-радно место судијски сарадник/записничар“.

Неблаговремене и непотпуне пријаве неће бити узете у разматрање.

Датум и место провере компетенција учесника конкурса у изборном поступку: Са учесницима конкурса чије су пријаве благовремне, допуштене, разумљиве, потпуне, уз које су приложени сви потребни докази и који испуњавају услове предвиђене огласом о јавном конкурсу, изборни поступак ће се спровести у просторијама Основног суда у Рашкој. У изборном поступку Комисија може да проверава само оне компетенције које су наведене у огласу о конкурсу и на начин који је наведен у огласу о конкурсу. Кандидати ће о датуму и времену провере, бити обавештени на контакте бројева телефона које су навели у пријави. Кандидати међу којима се спроводи изборни поступак обавештавају се о томе када почиње изборни поступак најмање три дана пре отпочињања изборног поступка. Кандидат који се не одазове позиву учествује у провери једне компетенције обавештава се да је искључен из даљег тока изборног поступка.

Обавештења о конкурсу могу се добити на број телефона Основног суда у Рашкој 036/736-068.

 Председник суда

Стојан Б. Срећковић